

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 023-01/21-10/7

URBROJ: 2212/02-01/21-01-1  
Babina Greda, 14. ožujka 2021. godine

Na temelju odredbe članka 18. Statuta Općine Babina Greda („Službeni vjesnik Vukovarsko - srijemske županije“ br. 11/09, 04/13, 03/14, 01/18, 13/18, 27/18 – pročišćeni tekst, 21A/19 i 03/20), Općinsko vijeće Općine Babina Greda na 31. (elektronskoj) sjednici održanoj dana 14. ožujka 2021. godine, donosi

**ODLUKA O POVJERAVANJU POSLOVA UPRAVLJANJA I ODRŽAVANJA OBJEKTA DJEČJEG VRTIĆA USTANOVI**

**DJEČJI VRTIĆ REGOČ BABINA GREDA**

**Članak 1.**

Ovom Odlukom o povjeravanju poslova upravljanja i održavanja objekta dječjeg vrtića ustanovi Dječji vrtić Regoč iz Babine Grede, povjeravaju se poslovi upravljanja i održavanja dječjeg vrtića u Babinoj Gredi, Braće Radić 15B (k. č. br. 1431 k.o. Babina Greda) ustanovi Dječji vrtić Regoč koja je u cijelosti u vlasništvu Općine Babina Greda.

**Članak 2.**

Ovlašćuje se Općinski načelnik na sklapanje Ugovora o upravljanju i održavanju objekta dječjeg vrtića s ustanovom Dječji vrtić Regoč.

**Članak 3.**

Ova Odluka o povjeravanju poslova upravljanja i održavanja objekta dječjeg vrtića ustanovi Dječji vrtić Regoč iz Babine Grede, stupa na snagu u roku od osam dana od dana objave u Službenom vjesniku Vukovarko – srijemske županije.

Predsjednik  
 Općinskog vijeća

Jakob Verić

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 060-01/21-01/1

URBROJ: 2212/02-01/21-01-1

Babina Greda, 14. ožujka 2021. godine

Na temelju članka 17. Pravilnika o javnim priznanjima Općine Babina Greda („Sl. vjesnik Vukovarsko – srijemske županije“ br. 4a/10), članka 6. i 7. Statuta Općine Babina Greda (“Službeni vjesnik Vukovarsko – srijemske županije” br. 11/09, 04/13, 03/14,01/18, 27/18-pročišćeni tekst, 21A/19, 03/20), i članka 45. Poslovnika o radu Općinskog vijeća („Sl. vjesnik Vukovarsko – srijemske županije“ br. 16/09 i 01/18), Općinsko vijeće Općine Babina Greda na 31. (elektronskoj) sjednici održanoj dana 14. ožujka 2021. godine, donijelo je slijedeću

**O D L U K U**

**I.**

Donosi se Odluka odavanja javnih priznanja za postignuća i doprinos od značaja za razvoj i ugled Općine Babina Greda po raspisanim javnim pozivima u 2020. i 2021. godini i to:

**Dodjelu PLAKETE "Zlatni grb Općine Babina Greda":**

Prihvaća se prijedlog općinskog načelnika za dodjelu Plakete „Zlatni grb Općine Babina Greda“

1. **3. SATNIJA, 3. BOJNE 131. BRIGADE HRVATSKE VOJSKE ŽUPANJA (BABOGREDSKA SATNIJA),**

2. **IVAN MATIĆ,**

3. **HRVATSKE VODE, Vodnogospodarska ispostava „Biđ-Bosut“, Vinkovci**-

**Dodjelu PLAKETE "Srebrni grb Općine Babina Greda":**

Prihvaća se prijedlog općinskog načelnika za dodjelu Plakete „Srebrni grb Općine Babina Greda“

1. PETAR MALBAŠIĆ,

2. ZDENKO JUKIĆ,

3. MATO VUKOVIĆ,

4. LUKA DAMJANOVIĆ,

**Dodjelu ZAHVALNICE Općine Babina Greda**:

Prihvaća se prijedlog općinskog načelnika za dodjelu ZAHVALNICE:

MARIJAN KASA, IBRAHIM NOVLJAKOVIĆ, PREDRAG KALINIĆ, IVO ČIVIĆ, IVO ŠTIVIĆ, PETAR GRGIĆ, FRANJO STOJANOVIĆ, IVAN VUKOVIĆ, LJUBICA DAMJANOVIĆ, MARIJA MALNAR, EVICA VUKOVIĆ, IVANKA JOZINOVIĆ.

**II.**

Sastavni dio ove Odluke je Prijedlog općinskog načelnika za dodjelu priznanja navedenih u točki I ove Odluke.

**III.**

Ova Odluka stupa na snagu danom donošenja i objavit će se u „Službenom vjesniku“ Vukovarsko-srijemske županije.

Predsjednik

Općinskog vijeća

Jakob Verić

JOSIP KRNIĆ, OPĆINSKI NAČELNIK

Babina Greda, 03.03.2021. godine

*PRIJEDLOG ZA PRIZNANJA PO JAVNIM POZIVIMA*

*ZA 2020. i 2021. GODINU*

1. PRIJEDLOG ZA DODJELU PLAKETE **ZLATNI GRB**

1. **3. SATNIJA, 3. BOJNE 131 BRIGADE HRVATSKE VOJSKE ŽUPANJA (BABOGREDSKE SATNIJE)** – zbog izuzetno velikog i nemjerljivog doprinosa u obrani suvereniteta Republike Hrvatske na području djelovanja u Istočnoj Slavoniji i Posavini.

2. **IVAN MATIĆ** - za postizanje rezultata u obrani suvereniteta i stvaranju Republike Hrvatske u Domovinskom ratu kao jedan od sudionika u niz akcija: „Poskok 1“-Gospić, „Poskok 2“- Velebit, „Krug“- Dubrovnik, „Kocka“-Pakrac, „Bljesak“, „Oluja“, osiguranje državne granice u Strošincima i Lipovcu te koji je odlikovan odličjima: Spomenicom domovinskog rata, Spomenicom domovinske zahvalnosti, Redom hrvatskog trolista, Redom Bana Jelačića, Redom Nikole Šubića Zrinskog, Redom Kneza Domagoja s ogrlicom, Medaljom Bljesak i Medaljom Oluja.

3. **HRVATSKE VODE, Vodnogospodarska ispostava „Biđ-Bosut“, Vinkovci**- zbog velikog doprinosa za povećanje kvalitete života mještana Babine Grede kroz dugogodišnje održavanje kanalske mreže i unapređenje okoliša

2. PRIJEDLOG ZA DODJELU PLAKETE **SREBRNI GRB**

1. **PETAR MALBAŠIĆ**- *za izuzetne rezultate i dugogodišnje obavljanje sportske djelatnosti kao predsjednik, koji doprinose boljitku Općine Babina Greda kroz razvijanje sportske kulture u djelovanju ŠRU „Berava“ Babina Greda .*

2.**ZDENKO JUKIĆ** – za svesrdnu pomoć i podršku za organiziranost, opremljenost i

intervencijsku spremnost DVD-u Babina Greda u svim dosadašnjim potrebama na

gašenju požara kao i pomoći uslijed elementarnih nepogoda (poplave).

*3.* ***MATO VUKOVIĆ*** *-* za izuzetne rezultate postignute u humanitarnom radu koji doprinose boljitku Općine Babina Greda kroz kontinuirano obavljanje humanitarnog rada u organizaciji i djelovanju ogranka Crvenog križa te nesebičnom pružanju pomoći stanovništvu u socijalnoj potrebi.

4*.* **LUKA DAMJANOVIĆ** – za izuzetne rezultate postignute u kulturi koji doprinose

boljitku Općine Babina Greda kroz razvijanje kulture i posavskih običaja kroz djelovanje

Čitaonice „Sava“ Babina Greda.

*3. ZAHVALNICE*

**- MARIJAN KASA, dipl. ing. stroj.** - za dugogodišnje sudjelovanje u promociji Babine Grede kroz zajedničko djelovanje na druženju i suradnju hrvatskih branitelja kroz Udrugu branitelja Domovinskog rata INA Slavonija .

- mr. sc. **IBRAHIM NOVLJAKOVIĆ** -za dugogodišnje sudjelovanje u promociji Babine Grede, kroz zajedničko djelovanje na druženju i suradnju hrvatskih branitelja kroz Udrugu

branitelja Domovinskog rata INA Slavonija.

- **PREDRAG KALINIĆ** -za dugogodišnje sudjelovanje u promociji Babine Grede kroz

zajedničko djelovanje na druženju i suradnju hrvatskih branitelja kroz Udrugu branitelja

Domovinskog rata INA Slavonija.

*-* ***IVO ČIVIĆ –*** jedan od najstarijih pčelara na području Vukovarsko-srijemske županije za

60-godišnji rad sa pčelama te provođenja obuke i uvođenja u tajne pčelarskog zanata

zainteresiranih pčelara.

- **PETAR GRGIĆ** - za nesebičnu suradnju u humanitarnom djelovanju pružanja pomoći

stanovništvu u potrebi kao višestruki dobrovoljni darivatelj krvi.

- **FRANJO STOJANOVIĆ** - za nesebičnu suradnju u humanitarnom djelovanju

pružanja pomoći stanovništvu u potrebi kao višestruki dobrovoljni darivatelj krvi.

* ***IVAN VUKOVIĆ****-* za nesebičan trud i rad u Poljodjelskoj čitaonici Babina Greda koji je pridonio okupljanju i aktiviranju članstva na uređenju i opremanju Čitaonice.
* ***IVO ŠTIVIĆ*** *-* *za dugogodišnje obavljanje sportske djelatnosti i postizanje rezultata koji doprinose boljitku Općine Babina Greda kroz razvijanje sportske kulture u djelovanju ŠRU „Berava“ Babina Greda.*
* ***LJUBICA DAMJANOVIĆ****- za dugogodišnje obavljanje kulturne djelatnosti i postizanje rezultata koji doprinose boljitku Općine Babina Greda kroz razvijanje kulture u djelovanju Čitaonice „Sava“ Babina Greda.*
* ***MARIJA MALNAR****- za dugogodišnje obavljanje kulturne djelatnosti i postizanje rezultata koji doprinose boljitku Općine Babina Greda kroz razvijanje kulture u djelovanju Čitaoničkog društva „Seljačka sloga“ Babina Greda.*
* ***EVICA VUKOVIĆ****- za dugogodišnje obavljanje kulturne djelatnosti i postizanje rezultata koji doprinose boljitku Općine Babina Greda kroz razvijanje kulture u djelovanju Čitaoničkog društva „Seljačka sloga“ Babina Greda.*
* ***IVANKA JOZINOVIĆ****- za dugogodišnje obavljanje kulturne djelatnosti i postizanje rezultata koji doprinose boljitku Općine Babina Greda kroz razvijanje kulture u djelovanju Čitaoničkog društva „Seljačka sloga“ Babina Greda.*

*Općinski načelnik*

*Josip Krnić*